QUI HUIC PROVINCIAE PRAEES, VIE ILLUSTRISSIME ! 

 ACADEMIAE RHENO-TRAJECTINAE CURATORES, VIRI AMPLISSIMI! 

 QUI EORUM ES AB ACTIS, VIR CONSULTISSIME ! 



VARIARUM DOCTRINARUM IN HAG ACADEMIA PROFESSORES , 

 VIRI CLARISSIMI! 



MUNERUM AUT HONORUM AMPLITUDINE INSIGNES, VIRI GRA- 

 VISSIMI! 



ARTIUM SCIENTIARUMQUE DOCTORES, VIRI DOCTISSIMI! 

 SACRORUM ANTISTITES, VIRI VENERABELES! 



QUI VARIAS DOCTRINAS COLITIS, STUDIOSI JUVENES, COMMI- 

 LITONES CONJUNCTISSIMI ! 



OMNES DENIQUE QUOTQUOT AD HANC SOLEMNITATEM CON- 

 FLUXERITIS, AUDITORES HUMANISSIMI! 



Solet hoc a multis vel maxime inter officia civitatis referri, ut 

 publicae institutionis curam suscipiat , ut non tantum prospiciat securitati , 

 sed etiam civium animos informandos curet ad omne, quod bonum est et 

 pulcruni et justum. Novistis, quid hac de re senserint antiqui! Nullum 

 raunus ruajus meliusve afferri reipublicae potest, ex Ciceronis sententia, 

 quam si doceatur atque erudiatur juventus. Summa hinc apud Graecos 

 institutionis cura, qua maxime civitatium salutem contineri putarunt, ut 

 cives evaderent quam optimi, eaque discerent, quibus civitati deinde or- 

 namento essent et praesidio. Publica erat haec omnium sollicitudo, legum 

 hoc habebant propositum, magistratuum hoc officium. 



